b"\n_START_ARTICLE_\nSensetikterapi\n_START_SECTION_\nHistorie\n_START_PARAGRAPH_\nTerapiformen er blevet udviklet og udvikles fortsat af mag. art. i psykologi Olav Storm Jensen, der har en fortid som forsker og lektor p\xc3\xa5 Institut for Psykologi p\xc3\xa5 K\xc3\xb8benhavns Universitet. Den videre udvikling sker i dialog og samarbejde med terapeut kollegaerne, i s\xc3\xa6rdeleshed cand. psych. Susanne Millan Hansen, som er mange\xc3\xa5rig n\xc3\xa6r kollega. F\xc3\xb8rste uddannelsesgruppe startede i 1988 og der er blevet uddannet Sensetik terapeuter siden. Udviklingen er sket som praksis forskning, hvor det unders\xc3\xb8ges, hvad der g\xc3\xb8r, at klienten f\xc3\xa5r det bedst muligt. _NEWLINE_Terapiformen l\xc3\xa6gger v\xc3\xa6gt p\xc3\xa5, at hvad der er det bedste for klienten afg\xc3\xb8res ud fra, hvad man kan se og m\xc3\xa6rke frem for ved hj\xc3\xa6lp af sp\xc3\xb8rgeskemaer, kategoriske observationer og statistik._NEWLINE_Der foreligger indtil videre ingen videnskabelig dokumentation for terapiformens effekt, men tilh\xc3\xa6ngere af terapiformen kan henvise til eksisterende forskning i psykoterapi, som indikerer, at det er mindre vigtigt, hvilken terapiform, som v\xc3\xa6lges, og mere vigtigt at terapeuten besidder 'non-specifikke' faktorer s\xc3\xa5som indlevelse, alvor, varme, \xc3\xa6gthed."